LIETUVOS RESPUBLIKOS Ekonomikos ir inovacijų MINISTRAS

įSAKYMAS

DĖL „TICPRO“, UAB, (UAB „INSPEKTA“) PASKYRIMO ATLIKTI Slėginės įrangos techniniame reglamente nustatytas ATITIKTIES VERTINIMO PROCEDŪRas panaikinimo

2025 m. kovo 31 d. Nr. 4-152

Vilnius

Vadovaudamasis Lietuvos Respublikos atitikties įvertinimo įstatymo 147 straipsnio 1 dalies 2 punktu ir 147 straipsnio 2 dalimi, įgyvendindamas Lietuvos Respublikos Vyriausybės 1999 m. gruodžio 27 d. nutarimo Nr. 1482 „Dėl institucijų, įgaliotų tvirtinti privalomuosius produktų saugos reikalavimus ir nustatyti jų atitikties vertinimo tvarką, paskyrimo“ 1.5 papunktį, Lietuvos Respublikos Vyriausybės 2006 m. liepos 4 d. nutarimo Nr. 674 „Dėl Atitikties vertinimo įstaigos paskyrimo atlikti gaminių atitikties vertinimo procedūras ir pranešimo Europos Komisijai, Europos Sąjungos ir kitoms valstybėms (notifikavimo) tvarkos aprašo patvirtinimo ir Vyriausybės įgaliotų institucijų paskyrimo“ 2.2 papunktį, šiuo Lietuvos Respublikos Vyriausybės nutarimu patvirtinto Atitikties vertinimo įstaigos paskyrimo atlikti gaminių atitikties vertinimo procedūras ir pranešimo Europos Komisijai, Europos Sąjungos ir kitoms valstybėms (notifikavimo) tvarkos aprašo 28 ir 29 punktus, atsižvelgdamas į Nacionalinio akreditacijos biuro 2025 m. kovo 14 d. raštu Nr. S-159 „Dėl informacijos pateikimo“ pateiktą informaciją, kad Nacionalinio akreditacijos biuro direktoriaus 2025 m. kovo 10 d. įsakymu Nr. AK-67 „Dėl UAB „Inspekta“ Kontrolės įstaigos ir UAB „Inspekta“ (produktų sertifikavimo įstaigos) akreditavimo pažymėjimų galiojimo panaikinimo“ nuo 2025 m. kovo 10 d. panaikintas UAB „Inspekta“ kontrolės įstaigos akreditavimo pažymėjimo Nr. LA.192-06, išduoto 2022 m. balandžio 26 d., ir UAB „Inspekta“ (produktų sertifikavimo įstaigai) akreditavimo pažymėjimo Nr. LA.192-03, išduoto 2022 m. spalio 21 d., galiojimas:

1. P a n a i k i n u „Ticpro“, UAB, (ankstesnis pavadinimas – UAB „Inspekta“) (juridinio asmens kodas 300563610) paskyrimą atlikti Slėginės įrangos techninio reglamento, patvirtinto Lietuvos Respublikos ūkio ministro 2000 m. spalio 6 d. įsakymu Nr. 349 „Dėl Slėginės įrangos techninio reglamento patvirtinimo“, 1 priedo 41 punkte ir 3 priedo 2 skyriuje nustatytas atitikties vertinimo procedūras:

1.1. neišardomųjų sujungimų procedūrų tvirtinimą;

1.2. A2 modulio gamybos vidaus kontrolės ir prižiūrimą slėginės įrangos tikrinimą atsitiktiniais intervalais;

1.3. F modulio slėginės įrangos patikra pagrįstos atitikties tipui nustatymą;

1.4. G modulio slėginės įrangos vieneto patikra pagrįstos atitikties nustatymą.

2.	P r i p a ž į s t u netekusiu galios Lietuvos Respublikos ekonomikos ir inovacijų ministro 2022 m. lapkričio 11 d. įsakymą Nr. 4-1113 „Dėl UAB „Inspekta“ paskyrimo atlikti Slėginės įrangos techniniame reglamente nustatytas atitikties vertinimo procedūras“ su visais pakeitimais ir papildymais.

3. Šis įsakymas per vieną mėnesį nuo šio įsakymo gavimo dienos gali būti skundžiamas Lietuvos Respublikos viešojo administravimo įstatymo 14 straipsnyje nustatyta tvarka ekonomikos ir inovacijų ministrui (Gedimino pr. 38, LT-01104 Vilnius) arba Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka Lietuvos administracinių ginčų komisijai, esančiai adresu: A. Goštauto g. 12-100, 01108 Vilnius, arba Lietuvos Respublikos administracinių bylų teisenos įstatymo nustatyta tvarka Regionų administraciniam teismui, esančiam adresu: Žygimantų g. 2, 01102 Vilnius.

Ekonomikos ir inovacijų ministras	Lukas Savickas